Z A P I S N I K
sa 17. (sedamnaeste) sjednice Vijeća Mjesnog odbora Travno,
održane u četvrtak, 20. listopada 2022. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.30 sati.

	  Nazočni članovi Vijeća: Gracijela Gabriel – Pukšec, Tihana Ivić, Damir Miškec, Iva Brnčić-Plejić, Domagoj Lulić, Fran Radonić Mayr, Tomislav Prpić i Mario Ščekić.
 
	Ostali prisutni: gđa Ksenija Vraneković - predstavnica suvlasnika u BM 153 

	Članovi Vijeća koji nisu prisutni: Vlatka Sabadi 

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno osam (8) članova Vijeća pa utvrđuje da Vijeće može pravovaljano raspravljati i odlučivati.


USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 16. (šestnaeste) sjednice, koji je prihvaćen jednoglasno (8 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći 


D n e v n i   r e d:

1. Prijedlog za upuštanje rubnjaka na više lokacija
2. Izmještanje pješačkog prijelaza kod BM 9 
3. Uspostava jednosmjerne regulacije u Kopernikovoj ulici – očitovanje daje se
4. Uređenje raskrižja kod BM 48 A 
5. Odobravanje zahtjeva za korištenje prostora mjesne samouprave
6. Uklanjanje zelenog otoka zapadno od BM 54 
7. Pitanja, prijedlozi i obavijesti

Vijeće Mjesnog odbora Travno jednoglasno (8 „za“) prihvaća Dnevni red.




Ad. 1. Prijedlog za upuštanje rubnjaka na više lokacija
Vijeće Mjesnog odbora Travno jednoglasno (8 „za“)  donosi

ZAKLJUČAK

o prijedlogu za upuštanje rubnjaka na više lokacija


1. Predsjednica VMO Travno predlaže upuštanje rubnjaka na sljedećim lokacijama: na potezu od južne strane Crkve (ulaza) dalje prema jugu sve do Ulice Božidara Magovca  (89), između BM 151 i 153 zapadno (prolaz ispod zgrade prema parku) te između BM 161 i 163 zapadno.  Na navedenim lokacijama je potrebno iscrtati i pješački prijelaz. 
Također, potrebno je upustiti istočni rubnjak i iscrtati pješački prijelaz istočno od 151 i 153 prema istoku na parkiralištu. 

2.  Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.


Ad. 2. i Ad. 4: Izmještanje pješačkog prijelaza kod BM 9 i Uređenje raskrižja kod BM 48 A


ZAKLJUČAK

o izmještanju pješačkog prijelaza kod BM 9 i uređenju raskrižja kod BM 48 A

1. Predsjednica VMO Travno predstavlja prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet, kojim se predlaže izmještanje pješačkog prijelaza zapadno od BM 9. Od strane navedenog ureda, utvrđeno je da je na spomenutom raskršću potrebno izmjestiti pješački prijelaz više prema zapadu (unutra prema raskrižju) budući da zbog same lokacije na kojem se trenutno nalazi, dolazi do slabije preglednosti pješačkog prometa zbog velikog stabla odnosno krošanja koje se nalaze na samom raskrižju.

2. Predsjednica VMO Travno predstavlja prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet, kojim se predlaže poboljšanje prometne situacije kod BM 48A tako da se postojeća horizontalna prometna signalizacija polja za usmjeravanje prometa izmijeni na način da se osigura sigurnije prometovanje lijevih skretača prilikom skretanja s istočnog privoza na jugozapadni privoz te sa sjevernog na istočni privoz. 

3. Navedeni ured je uputio svoje prijedloge na suglasnost Ministarstvu unutarnjih poslova.

4. Ovaj Zaključak dostavlja se Vijeću Gradske četvrti Novi Zagreb – istok.


Ad. 3. Uspostava jednosmjerne regulacije u Kopernikovoj ulici

Vijeće Mjesnog odbora Travno jednoglasno (8 „za“)  donosi


ZAKLJUČAK

o uspostavi jednosmjerne regulacije u Kopernikovoj ulici

1. Predsjednica VMO Travno predstavlja prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet, kojim se predlaže uspostava dvosmjerne regulacije prometa u Kopernikovoj od 1-7, a jednosmjerna u Kopernikovoj 7-38. U Kopernikovoj 1-7 bi se obilježila uzdužna parkirališna mjesta nasuprot postojećih okomitih. Budući je Pravilnikom određeno da se uzdužna parkirališna mjesta moraju obilježavati u dimenzijama 2,2x5,5m čime se građevinski „ulazi u zelenu površinu“ (sužava se zelena površina) potrebno je izraditi odgovarajuću projektnu dokumentaciju građevinskog i hortikulturnog uređenja, 

2. Vijeće Mjesnog odbora Travno donosi zaključak kojim se prihvaća prijedlog u kojem se  obilježavaju zasebna parkirališna mjesta (VEZA: KLASA: 024-08/22-002/195, URBROJ:251-13-11-9/001-22-09).

3. Ovaj Zaključak dostavlja se Vijeću Gradske četvrti Novi Zagreb – istok.

Ad.5. Odobravanje zahtjeva za korištenje prostora mjesne samouprave 

Vijeće Mjesnog odbora Travno jednoglasno (8 „za“)  donosi


ZAKLJUČAK

o povremenom korištenju prostora mjesne samouprave MO Travno
[bookmark: _GoBack] – Podružnica umirovljenika Travno

1. Vijeće Mjesnog odbora Travno je donijelo Zaključak o odobravanju Zahtjeva za povremeno korištenje prostora mjesne samouprave:
· Podružnica umirovljenika Travno

U terminu: svaka srijeda od 9-11 sati i 16-18 sati te 3 subota u mjesecu od 16-22 sata.

2. Zahtjev za povremeno korištenje prostora mjesne samouprave u terminu 31.12.2022. od 10 sati do 01.01.2023. u 06 sati se odobrava u terminu od 17-22,  obzirom da nije moguće odobravati korištenje prostorija mjesne samouprave nakon 22 sata.

3. Ovaj zaključak dostavlja se Vijeću Gradske četvrti Novi Zagreb – istok.

Ad. 6. Uklanjanje zelenog otoka zapadno od BM 54

Vijeće Mjesnog odbora Travno jednoglasno (8 „za“)  donosi


ZAKLJUČAK

o uklanjanju zelenog otoka zapadno od BM 54

1. Predsjednica VMO Travno predstavlja prijedlog stanara BM 54 kojim se traži hitno uklanjanje zelenog otoka zapadno od BM 54. Na navedenoj lokaciji, u sklopu zgrade, postoje smetlarnici sa spremnicima za otpad, tako da je zeleni otok u potpunosti suvišan te u ovom slučaju predstavlja ozbiljnu ugrozu za zdravlje građana. 

2.  Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.

Ad 7. Pitanja, prijedlozi i obavijesti
Ad. 7.1. Očitovanje na pismo Katice Ban:

ZAKLJUČAK

o predstavci gđe Katice Ban

1. VMO Travno dostavlja očitovanje na pismo Katice Ban kako slijedi:

a) Vezano uz pristup pužu (pristup platou Mamutice) obavještavamo Vas kako je u Plan izgradnje za 2023, g., a koji je u nadležnosti Gradskog ureda za obnovu, izgradnju, prostorno uređenje, graditeljstvo, komunalne poslove i promet, uvrštena stavka sanacije kulir ploča sa sjeverne strane podnožja Mamutice. U skladu sa navedenim, prilikom obnove kulir ploča, obnovit će se i pristup pužu. 
b) Vezano uz prilog 2. Ambulanta obiteljske medicine, obavještavamo Vas kako je u tijeku izmjena GUP-a kojim se predlaže prenamjena zemljišta uz Vatikansku ulicu u D3 (zdravstvena namjena). U isto vrijeme, u Gradski ured za socijalnu zaštitu, zdravstvo, branitelje i osobe za invaliditete je upućen prijedlog izgradnje ustanove za palijativnu skrb koja bi u sebi uključivala zdravstvenu stanicu sa ordinacijama obiteljske medicine, pedijatrije, stomatologije i ginekologije, a koja bi se izgradila upravo na gore spomenutoj čestici prenamijenjenoj u D3. 

2. Ovaj Zaključak dostavlja se Vijeću Gradske četvrti Novi Zagreb – istok.




Ad. 7.2. Raspored dežurstava Vijećnika MO Travno:

MO Travno utvrđuje sljedeći raspored vijećnika za tjedna dežurstva za pitanja i prijedloge građanstva u prostorima MO:

27.10. Mario Ščekić 
03.11. Gracijela Gabriel- Pukšec
10.11. Tomislav Prpić
17.11. Fran Radonić Mayr 
24.11. Vlatka Sabadi 
01.12.  Damir Miškec 
08.12. Tihana Ivić
15.12. Iva Plejić-Brnčić
22.12. Domagoj Lulić

Ad. 7.3. Uklanjanje trulih stabala kod BM 99 i 101A

ZAKLJUČAK

o uklanjanju trulih stabala kod BM 99 i 101A

1. Na prijedlog stanara, predsjednica Vijeća Mjesnog odbora Travno upućuje Zagrebački holding d.o.o, podružnica Čistoća da pregledaju stanje borova i hrastova kod BM 99 i 101A sa južne strane obzirom da se stanari žale da su stabla trula i prijeti im samourušenje.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.


Predsjednica Vijeća Mjesnog odbora Travno zaključuje sjednicu u 19:45 sati i zahvaljuje se svim prisutnima na sudjelovanju u radu sjednice Vijeća.


Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/22-003/2077
URBROJ: 251-13-11-9-22-2
Zagreb, 20. listopada 2022.


			                                                                   Predsjednica
                                                                                              Vijeća Mjesnog odbora
                                                                                                          Travno
                                                       
                                                                                                         Tihana Ivić
